Борис Младенов-Young
Попитали навремето Жорж Санд…

chitanka.info

Попитали навремето Жорж Санд,

жена, открито скарана с морала

и редом със писателски талант,

богат любовен опит насъбрала:

„Възможно ли е в тоз неверен свет,

човекът многократно да обича

и всеки път при всеки нов обет

във вярност и любов да се обрича?“

„Да! — рекла тя — От личен опит знам —

И мисля, че за никой не е тайна,

че в нас могъщ инстинкт за близост дреме.

Обичах всякакви мъже със плам,

била съм предана и всеотдайна,

но никога в едно и също време!“

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.